എകെസിസി പ്രതിഷേധിച്ചു അയര്ക്കുന്നം: ക്രൈസ്തവ വിശ്വാസത്തെ വ്രണപ്പെടുത്തുന്നതും അവഹേളിക്കുന്നതുമായ തരത്തില് ഈശോ എന്ന പേരില് സിനിമ പുറത്തിറക്കാനുള്ള ശ്രമത്തില് എകെസിസി അയര്ക്കുന്നം യൂണിറ്റ് പ്രതിഷേധിച്ചു. സമീപകാലങ്ങളില് ക്രൈസ്തവ വിശ്വാസങ്ങള്ക്കെതിരേ വലിയ ആക്രമണങ്ങളാണ് നടക്കുന്നതെന്നും ഈ കാര്യത്തില് സര്ക്കാര് അടിയന്തരമായി ഇടപെടണമെന്നും എകെസിസി ആവശ്യപ്പെട്ടു. ഡയറക്ടര് ഫാ. ആന്റണി കിഴക്കേവീട്ടില്, പ്രസിഡന്റ് ബേബിച്ചന് കടപ്ലാക്കല്, സെബാസ്റ്റ്യന് കുടകശേരി, അഗസ്റ്റിന് താമരശേരി, ജോണി കുടകശേരില്, മനു കോണിക്കല്, അശ്വിന് പടിഞ്ഞാറേക്കര, ജിജി നാഗമറ്റം, മാത്യു വാക്കയില്, ബിനോയ് ഇടയാലില്, ജാന്സി സിബി, പോള് മാത്യു, ജോസ് കാഞ്ഞമല, ജിമ്മി നെടുമറ്റം, തോമസ് കുടകശേരി തുടങ്ങിയവര് പ്രസംഗിച്ചു.